![\\"logically](\\"/images/logically-combined.png\\"/) * अन्वेषण * फैक्ट चैक * हमारे बारे में * टीम से मिलिए * नैतिकता और पारदर्शिता * लगातार पूछे जाने वाले सवाल * संपर्क करें हिंदी * English * ಕನ್ನಡ * Svenska * తెలుగు * हिंदी * অসমীয়া * Dansk सब्सक्राइब|LOGICALLY.AI फैक्ट चैक होम बीजेपी के प्रचार वाहन पर हमले का पुराना वीडियो लोकसभा चुनाव 2024 से जोड़कर वायरल # बीजेपी के प्रचार वाहन पर हमले का पुराना वीडियो लोकसभा चुनाव 2024 से जोड़कर वायरल मार्च 28 2024 शेयर आर्टिकल: ![\\"facebook](\\"/images/social-media/fb-b.webp\\"/) ![\\"twitter](\\"/images/social-media/tw-b.webp\\"/) ![\\"linkedin](\\"/images/social-media/li-b.webp\\"/) ![\\"बीजेपी](\\"/storage/img/pages/bjp-campaign-vehicle- main_background.webp\\"/) इस वीडियो को लोकसभा चुनाव 2024 से जोड़ा जा रहा है और कहा जा रहा है कि बीजेपी के प्रचार वाहन पर जनता ने हमला कर दिया और भगा दिया. (सोर्स: एक्स/स्क्रीनशॉट) फैक्ट चैक ### निर्णय असत्य यह वीडियो नवंबर 2022 का है, जब तेलंगाना में उपचुनाव प्रचार के दौरान कथित टीआरएस कार्यकर्ताओं ने झड़प में बीजेपी के प्रचार वाहन पर हमला कर दिया था. दावा क्या है? लोकसभा चुनाव 2024 की तारीखों के ऐलान के साथ ही सभी राजनीतिक पार्टियां प्रचार में जुट गई हैं. इस बीच बीजेपी के प्रचार वाहन पर हमले का एक वीडियो सोशल मीडिया पर खूब शेयर किया जा रहा है, जिसमें भीड़ प्रचार वाहन में तोड़फोड़ और पथराव करती नज़र आ रही है. इस वीडियो को लोकसभा चुनाव 2024 से जोड़ा जा रहा है और दावा किया जा रहा है कि बीजेपी के प्रचार वाहन पर जनता ने हमला कर वापस भगा दिया. एक्स (पूर्व में ट्विटर) पर एक यूज़र ने वीडियो शेयर करते हुए कैप्शन दिया, \"भाजपा का स्वागत शुरू हो गया है. 400 पार ये शब्द सुना सुना लग रहा है...\" इस पोस्ट को अब तक 27,000 हज़ार से ज़्यादा बार देखा गया है. पोस्ट का आर्काइव वर्ज़न यहां देखें. इसी दावे के साथ शेयर किये गए अन्य पोस्ट यहां, यहां और यहां देखे जा सकते हैं. वायरल पोस्ट के स्क्रीनशॉट. (सोर्स: एक्स/स्क्रीनशॉट) हालांकि, यह वीडियो नवंबर 2022 का है, जब तेलंगाना के मुनुगोडे में उपचुनाव के दौरान बीजेपी के प्रचार वाहन पर कथित टीआरएस कार्यकर्ताओं ने हमला किया था. हमने सच का पता कैसे लगाया? वायरल वीडियो में दिख रहे प्रचार वाहन पर तेलुगु में शब्द लिखे हुए हैं. वहीं गाड़ी पर हमला करने वाले लोग पिंक कलर के झंडे लिए और पिंक स्कार्फ़ और टी-शर्ट पहने नज़र आ रहे हैं. बता दें कि तेलुगु आंध्र प्रदेश और तेलंगाना दोनों की आधिकारिक भाषा है, पिंक कलर तेलंगाना की मुख्य विपक्षी पार्टी, भारत राष्ट्र समिति [बीआरएस, पूर्व में तेलंगाना राष्ट्र समिति (टीआरएस)] के झंडे का ऑफ़िशियल कलर है. इसके बाद, हमने संबंधित कीवर्ड्स के ज़रिये खोजबीन की, तो यूट्यूब पर कई वीडियो मिले. ऐसी ही एक वीडियो न्यूज़ रिपोर्ट इंडिया टुडे द्वारा 2 नवंबर, 2022 को पोस्ट की गई थी, जिसका शीर्षक था, \'मुनुगोडे उपचुनाव प्रचार के आखिरी दिन बीजेपी और टीआरएस कार्यकर्ताओं के बीच झड़प.’ यह वीडियो वैसे ही दृश्य दिखाता है जो वायरल वीडियो में है. इस घटना का वीडियो टाइम्स नाउ और न्यूज18 की रिपोर्ट में भी देखा जा सकता है. नवंबर 2, 2022, को प्रकाशित हिंदुस्तान टाइम्स की रिपोर्ट में बताया गया है कि मुनुगोडे ब्लॉक के पालीवेला गांव में, टीआरएस कैडर ने पूर्व मंत्री और बीजेपी विधायक एटाला राजेंदर के प्रचार वाहन पर पत्थरों और लाठियों से हमला किया, जिससे विधायक का गनमैन घायल हो गया. जवाबी कार्रवाई में, बीजेपी कार्यकर्ताओं ने टीआरएस कार्यकर्ताओं पर पथराव किया, जो पार्टी के कार्यकारी अध्यक्ष और राज्य मंत्री के टी रामा राव (केटीआर) द्वारा संबोधित एक रैली में शामिल होने जा रहे थे. इस बीच पुलिस ने बल प्रयोग कर दोनों पार्टी कार्यकर्ताओं को तितर-बितर कर दिया. हमें केंद्रीय मंत्री जी. किशन रेड्डी का नवंबर 1, 2022, का एक एक्स पोस्ट भी मिला, जिसमें उन्होंने बीजेपी के प्रचार वाहन पर हमले का वीडियो शेयर करते हुए लिखा था कि यह हमला मुनुगोडे उपचुनाव हारने पर टीआरएस की हताशा दिखाता है. इस वीडियो में प्रचार वाहन और हमला, जैसा कि वायरल क्लिप में दिखाई दे रहा है, को स्पष्ट रूप से देखा जा सकता है. इससे पहले यह वीडियो अप्रैल 2023 में कर्नाटक विधानसभा चुनाव के दौरान भी वायरल हुआ था. उस समय भी ऐसा ही दावा किया गया था कि लोग बीजेपी के प्रचार वाहन पर पथराव करके उसे वापस भगा रहे थे. तब हमने इसका फ़ैक्ट चेक किया था. यहां पढ़ें. निर्णय हमारी अब तक की जांच से यह साफ हो गया है कि 2022 में तेलंगाना में बीजेपी और टीआरएस कार्यकर्ताओं के बीच हुई कथित झड़प को हालिया बताकर लोकसभा 2024 चुनाव से जोड़कर वायरल किया जा रहा है कि जनता बीजेपी के प्रचार वाहन पर हमला कर रही है. इसलिए, हम वायरल दावे को ग़लत मानते हैं. ### रेफ़रेंस लिंक ![\\"icon\\"](\\" ##### इंडिया टुडे Refutes ![\\"icon\\"](\\" ##### टाइम्स नाउ Refutes ![\\"icon\\"](\\" ##### सीएनएन-न्यूज़18 Refutes ![\\"icon\\"](\\" news/trs-bjp-clash-mar-last-day-of-munugode-poll- campaign-101667330093791.html\\") ##### हिंदुस्तान टाइम्स Refutes ![\\"icon\\"](\\" ##### जी. किशन रेड्डी Refutes ![\\"icon\\"](\\" check/false-old-video-of-a-mob-attacking-a-bjp-campaign-vehicle-in-telangana- falsely-linked-to-karnataka\\") ##### लॉजिकली फ़ैक्ट्स Refutes ### क्या आप फ़ैक्ट-चेक के लिए कोई दावा प्रस्तुत करना चाहेंगे या हमारी संपादकीय टीम से संपर्क करना चाहेंगे? यह किस बारे में है? मैं एक फैक्ट चेक पर आपत्ति दर्ज करना चाहूंगा मैं एक फैक्ट चेक का आग्रह करना चाहूंगा मैं संपादकीय टीम से संपर्क करना चाहूंगा ### सब्सक्राइब लॉजिकली फैक्ट्स से प्राप्त करें सारे लेटेस्ट [Hidden Field] Form Group 0 ग्लोबल फैक्ट चेक पूरा हुआ ### सब्सक्राइब लॉजिकली फैक्ट्स से प्राप्त करें सारे लेटेस्ट [Hidden Field] Form Group #### हमारे जीवन पर असर डालने वाले फैसलों के लिए हम सूचना पर भरोसा करते हैं, लेकिन इंटरनेट के जरिए ग़लत सूचनाएं इतनी तेजी से लोगों तक पहुंचाई जा रही है जैसा पहले कभी नहीं हुआ था. ![\\"logically](\\"/images/logically-large-partial.webp\\"/) लॉजिकली फैक्ट्स का मिशन नुकसान पहुंचा रही ग़लत और भ्रामक सूचनाओं के प्रसार को कम करना है. ![\\"facebook](\\"/images/social-media/facebook_new.webp\\"/) ![\\"twitter](\\"/images/social-media/x.webp\\"/) ![\\"linkedin](\\"/images/social-media/linkedin_new.webp\\"/) ![\\"instagram](\\"/images/social-media/instagram_new.webp\\"/) ![\\"tiktok](\\"/images/social-media/tiktok_new.webp\\"/) ![\\"youtube](\\"/images/social-media/yt2.webp\\"/) ![\\"ifcn](\\"/images/ifcn-logically-white.webp\\"/) मेंबर ऑफ़ ![\\"Misinformation](\\"/images/logo-lockup@2x.webp\\"/) ![\\"european](\\"/images/edmo-logo-inverted-rgb.webp\\"/) #### विषय * जलवायु * षडयंत्र * अर्थशास्त्र * इवेंट्स * भू-राजनीतिक * स्वास्थ्य * मानवाधिकार * मीडिया * राजनीति * टेक #### लॉजिकली फैक्ट्स * होम * हमारे बारे में * संपर्क करें कॉपीराइट © 2024 लॉजिकली फैक्ट्स लिमिटेड * गोपनीयता की नीति ![\\"cookie\\"](\\"/images/cookie.png\\"/) We use cookies on this site to enhance your user experience. For a complete overview of all cookies used, please see our Privacy Policy ACCEPT DECLINE MANAGE ##### Essential Cookies about essential cookies More info ##### Personalisation Cookies about personalisation cookies Yes No More info ##### Marketing Cookies about marketing cookies Yes No More info ##### Analytics Cookies about analytics cookies Yes No More info Confirm Reject
The BJP's campaign vehicle which was out to campaign for the Lok Sabha elections 2024 was attacked and driven away by the public